ddrg/super_eurlex huggingface dataset:
Oficiālais Vēstnesis L 330 , 02/12/1997 Lpp. 0019 - 0020



Komisijas Lēmums (1997. gada 26. novembris) par dažiem aizsardzības pasākumiem attiecībā uz dažiem Ķīnas izcelsmes zvejniecības produktiem, ar kuru groza Lēmumu 97/368/EK (Dokuments attiecas uz EEZ) (97/805/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [1], kurā jaunākie grozījumi izdarīti ar Direktīvu 96/43/EK [2] un jo īpaši tās 19. pantu, tā kā importējot zvejniecības produktus, kuru izcelsme ir vairākos pārstrādes uzņēmumos Ķīnā, atklāta Vibrio parahaemolyticus klātbūtne; tā kā Vibrio parahaemolyticus klātbūtnes pārtikā iemesls ir slikti higiēniskie apstākļi pirms un/vai pēc pārtikas apstrādes, un tas rada potenciālus draudus cilvēku veselībai; tā kā produktu imports no attiecīgiem Ķīnas uzņēmumiem vairs nav atļaujams; tā kā Kopienas pārbaudes Ķīnā un pārbaužu rezultāti Kopienas robežkontroles punktos atklājuši, ka pastāv potenciāli draudi veselībai saistībā ar zvejniecības produktu ražošanu un apstrādi; tā kā Komisijas Lēmums 97/368/EK par dažiem aizsardzības pasākumiem attiecībā uz dažiem Ķīnas izcelsmes zvejniecības produktiem [3], kas grozīts ar Lēmumu 97/620/EK [4], paredz svaigu Ķīnas izcelsmes zvejniecības produktu importa aizliegumu un prasību, lai saldēti vai apstrādāti Ķīnas izcelsmes zvejniecības produkti tiktu sistemātiski pakļauti mikrobioloģiskai pārbaudei; tā kā Lēmums 97/368/EK jāpārskata līdz 1998. gada 28. februārim, un, balstoties uz pēdējiem datiem, nepieciešams pagarināt šajā Lēmumā noteiktos pasākumus līdz 1998. gada 30. jūnijam; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šis Lēmums attiecas uz svaigiem, saldētiem vai apstrādātiem Ķīnas izcelsmes zvejniecības produktiem. 2. pants Dalībvalstis aizliedz jebkāda veida zvejniecības produktu importu, kuru izcelsme ir šādos Ķīnas uzņēmumos: Pingyang freezing multiple-producing factory - No 60 Jiangkou Road Aojiang Pingyang, Zhejiang (uzņēmuma reģistrācijas Nr. 3300/02097) un Wenzhou Hongdali aquatic products processing Co. Ltda Yanting cold storage plant Yanting, Cangnan - Zhejiang (uzņēmuma reģistrācijas Nr. 3300/02083). 3. pants Lēmuma 97/368/EK 6. pantā datumu "1998. gada 28. februāris" aizstāj ar "1998. gada 30. jūnijs." 4. pants Dalībvalstis groza pasākumus, ko tās piemēro attiecībā uz importu no Ķīnas, lai tie saskanētu ar šo Lēmumu. Dalībvalstis par to tūlīt informē Komisiju. 5. pants Visus izdevumus, kas radušies, piemērojot šo lēmumu, sedz saņēmējs, nosūtītājs vai viņu aģents. 6. pants Šis lēmums ir adresēts dalībvalstīm. Briselē, 1997. gada 26. novembrī Komisijas vārdā — Komisijas loceklis Franz Fischler [1] OV L 373, 31.12.1990., 1. lpp. [2] OV L 162, 1.7.1996., 1. lpp. [3] OV L 156, 13.6.1997., 57. lpp. [4] OV L 254, 17.9.1997., 17. lpp. --------------------------------------------------
Oficiālais Vēstnesis L 334 , 05/12/1997 Lpp. 0014 - 0014



Padomes Lēmums (1997. gada 10. novembris), par Sadarbības nolīguma noslēgšanu starp Eiropas Kopienu un Laosas Tautas Demokrātisko Republiku (97/810/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu un 130.y pantu saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā, ievērojot Līguma 130.u pantu, Kopienas politikai sadarbības sfērā jāveicina jaunatīstības valstu noturīga ekonomiskā un sociālā attīstība, to vienmērīga un pakāpeniska iekļaušana pasaules ekonomikā un nabadzības atvieglošana šajās valstīs; tā kā Kopienai, tiecoties sasniegt tās mērķus ārējo attiecību sfērā, jāapstiprina Sadarbības nolīgums starp Eiropas Kopienu un Laosas Tautas Demokrātisko Republiku, IR PIEŅĒMUŠI ŠO LĒMUMU. 1. pants Ar šo Kopienas vārdā noslēdz Sadarbības nolīgumu starp Eiropas Kopienu un Laosas Tautas Demokrātisko Republiku. Nolīguma teksts ir pievienots šim lēmumam. 2. pants Padomes priekšsēdētājs sniedz Nolīguma 21. pantā paredzēto paziņojumu [3]. 3. pants Komisija ar dalībvalstu pārstāvju palīdzību pārstāv Kopienu Apvienotajā komitejā, kā to paredz Nolīguma 14. pants. 4. pants Šo lēmumu publicē Eiropas Kopienu Oficiālajā Vēstnesī. Briselē, 1997. gada 10. novembrī Padomes vārdā — priekšsēdētājs J. Poos [1] OV C 109, 8.4.1997., 8. lpp. [2] OV C 325, 27.10.1997. [3] OV L 334, 5.12.1997., 15. lpp. --------------------------------------------------
Oficiālais Vēstnesis L 214 , 06/08/1997 Lpp. 0054 - 0054



Komisijas Lēmums (1997. gada 1. augusts) par dažiem aizsardzības pasākumiem attiecībā uz dažiem dzīvnieku izcelsmes produktiem, izņemot zvejniecības produktus, kuru izcelsme ir Madagaskarā (Dokuments attiecas uz EEZ) (97/517/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm [1], kurā jaunākie grozījumi izdarīti ar Direktīvu 96/43/EK [2], un jo īpaši tās 19. pantu, tā kā Kopienas pārbaudes Madagaskarā atklāja nopietnus trūkumus attiecībā uz infrastruktūru un higiēnu gaļas ražošanas uzņēmumos un to, ka nav pietiekamu garantiju attiecībā uz kompetento iestāžu veikto pārbaužu efektivitāti; tā kā atklājās nopietni trūkumi Madagaskaras dzīvnieku veselības pārvaldībā un tas, ka netiek piemēroti Kopienas noteikumi; tā kā var tikt apdraudēta sabiedrības veselības aizsardzība attiecībā uz dzīvnieku izcelsmes produktu, izņemot zvejniecības produktu, ražošanu un apstrādi šajā valstī; tā kā dzīvnieku izcelsmes produktu, izņemot zvejniecības produktu, importu no Madagaskaras nedrīkst atļaut tik ilgi, līdz iespējams garantēt, ka risks vairs nepastāv; tā kā šo lēmumu pārskatīs līdz 1997. gada 30. novembrim; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šis lēmums attiecas uz dzīvnieku izcelsmes produktiem, izņemot zvejniecības produktus, kuru izcelsme ir Madagaskarā. 2. pants Neskarot Komisijas Lēmumu 97/516/EK [3], dalībvalstis aizliedz dzīvnieku izcelsmes produktu importu. Tomēr sūtījumus, kas izvesti no Madagaskaras pirms šā lēmuma stāšanās spēkā un ko uzrāda Kopienas pārbaudes postenim importēšanai līdz 1997. gada 15. augustam, pakļauj atkārtoti noteiktai fiziskai pārbaudei un, attiecīgā gadījumā, mikrobioloģiskai pārbaudei, jo īpaši Bacillus anthracis un Clostridium chauvoei noteikšanai. 3. pants Šo lēmumu pārskatīs līdz 1997. gada 30. novembrim. 4. pants Dalībvalstis maina savus tirdzniecībā piemērojamos pasākumus, lai tos saskaņotu ar šo lēmumu. Dalībvalstis par to tūlīt informē Komisiju. 5. pants Šis lēmums ir adresēts dalībvalstīm. Briselē, 1997. gada 1. augustā Komisijas vārdā — Komisijas loceklis Franz Fischler [1] OV L 373, 31.12.1990., 1. lpp. [2] OV L 162, 1.7.1996., 1. lpp. [3] OV L 214, 6.8.1997., 53. lpp. --------------------------------------------------
Oficiālais Vēstnesis L 129 , 21/05/1997 Lpp. 0001 - 0002



Padomes Lēmums (1997. gada 29. aprīlis), kas attiecas uz Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Armēnijas Republiku, no otras puses (97/300/EOTK, EK, EAEK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā līdz brīdim, kad stāsies spēkā Partnerības un sadarbības līgums starp Eiropas Kopienām un to dalībvalstīm, no vienas puses, un Armēnijas Republiku, no otras puses, kas parakstīts Luksemburgā 1996. gada 22. aprīlī, nepieciešams Eiropas Kopienas vārdā apstiprināt Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Armēnijas Republiku, no otras puses, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Armēnijas Republiku, no otras puses, kopā ar tā pielikumiem, protokolu un deklarācijām, kas pievienotas Nobeiguma aktam. Pirmajā daļā minētie dokumenti ir pievienoti šim lēmumam. 2. pants Padomes priekšsēdētājs Eiropas Kopienas vārdā nāk klajā ar pagaidu nolīguma 32. pantā noteikto paziņojumu [2]. Luksemburgā, 1997. gada 29. aprīlī Padomes vārdā — priekšsēdētājs H. Van Mierlo [1] OV C 115, 14.4.1997. [2] Pagaidu nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 102 , 19/04/1997 Lpp. 0032 - 0032



Padomes Lēmums (1997. gada 14. aprīlis), ar kuru groza Lēmumu 91/116/EEK, ar ko izveido Eiropas Ekonomiskās un sociālās statistikas informācijas padomdevēju komiteju (97/255/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Komisijas iesniegto lēmuma projektu, tā kā Lēmuma 91/116/EEK [1] 4. pantā ir precizēts locekļu skaits, no kuriem sastāv Komiteja; tā kā sakarā ar Austrijas, Somijas un Zviedrijas pievienošanos ir nepieciešams attiecīgi koriģēt Komitejas locekļu skaitu, IR PIEŅĒMUSI ŠO REGULU. 1. pants Lēmuma 91/116/EEK 4. pantu aizstāj ar šādu pantu: "4. pants Komitejā ietilpst: - četri locekļi, kuri pārstāv Komisiju, viens no kuriem ir Komisijas loceklis, kas ir atbildīgs par statistiskās informācijas politiku, - Valūtas, finanšu un maksājumu bilances statistikas komitejas priekšsēdētājs, - dalībvalstu valsts statistikas institūtu priekšsēdētāji vai ģenerāldirektori, - divi pārstāvji no katras dalībvalsts, kurus ieceļ Padome pēc apspriešanās ar Komisiju no dažādu ekonomisko un sociālo kategoriju un zinātnisko aprindu vadošajiem pārstāvjiem. Katra dalībvalsts, lai ieceltu minētos komitejas locekļus, iesniedz Padomei sarakstu, kas sastāv no četriem kandidātiem. Padome seko tam, lai būtu adekvāti pārstāvētas dažādas ekonomiskās un sociālās kategorijas un zinātniskās aprindas." 2. pants Šo lēmumu publicē Eiropas Kopienu Oficiālajā Vēstnesī. Luksemburgā, 1997. gada 14. aprīlī Padomes vārdā — priekšsēdētājs J. Van Aartsen [1] OV L 59, 6.3.1991., 21. lpp. --------------------------------------------------
Oficiālais Vēstnesis L 113 , 07/05/1996 Lpp. 0025 - 0025



Komisijas Lēmums (1998. gada 18. aprīlis), ar kuru groza Lēmumu 92/486/EEK, ar ko izveido sadarbības formu starp Animo servercentru un dalībvalstīm (Dokuments attiecas uz EEZ) (96/296/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienas iekšējā tirdzniecībā ar dažiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 20. panta 3. punktu, tā kā, lai varētu veikt Animo tīkla strukturālās attīstības dažādu variantu sīku izpēti, pašreizējā sistēma jāpagarina uz vienu gadu, izveidojot iespēju to tālāk pagarināt vēl uz vienu gadu; tā kā šajā sakarā jāgroza Komisijas 1992. gada 25. septembra Lēmums 92/486/EEK, ar ko izveido sadarbības formu starp Animo servercentru un dalībvalstīm [3], kurā jaunākie grozījumi izdarīti ar Austrijas, Somijas un Zviedrijas Pievienošanās aktu; tā kā maksājumos, kas piemērojami no 1996. gada 1. aprīļa, jāņem vērā tīklā saslēgto vienību skaits; tā kā par pamatu vajadzētu ņemt to vienību skaitu, kas saslēgtas tīklā 1996. gada 1. aprīlī; tā kā šajā sakarā jāatsaucas uz Komisijas Lēmumu 96/295/EK [4], kas identificē un fiksē Animo vienību skaitu; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumā 92/486/EEK iekļauj šādu pantu: "2.a pants 1. Koordinācijas iestādes, kas minētas 1. pantā, nodrošina, ka šajā pantā minētos līgumus: - pagarina uz vienu gadu, - var tālāk pagarināt uz vēl vienu gadu. 2. Saistībā ar 1. punktu piemēro šādus maksājumus: ECU 386 par vienību (centrālā vienība, vietējā vienība, robežkontroles postenis), kas nosaukta Lēmumā 96/295/EK [5]." 2. pants Šis lēmums stājas spēkā 1996. gada 1. aprīlī. 3. pants Šis lēmums ir adresēts dalībvalstīm. Briselē, 1996. gada 18. aprīlī Komisijas vārdā — Komisijas loceklis Franz Fischler [1] OV L 224, 18.8.1990., 29. lpp. [2] OV L 62, 15.3.1993., 49. lpp. [3] OV L 291, 7.10.1992., 20. lpp. [4] OV L 113, 7.5.1996., 1. lpp. [5] OV L 113, 7.5.1996., 1. lpp. --------------------------------------------------
Oficiālais Vēstnesis L 302 , 26/11/1996 Lpp. 0027 - 0027



Komisijas Lēmums (1996. gada 22. novembris) par aizsargpasākumiem saistībā ar Krimas-Kongo hemorāģiskā drudža vīrusu Dienvidāfrikā (Dokuments attiecas uz EEZ) (96/659/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, kas nosaka principus, kuri regulē veterināro pārbaužu organizēšanu dzīvniekiem, ko ieved Kopienā no trešām valstīm, un ar kuru groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Direktīvu 96/43/EK [2], un jo īpaši tās 18. panta 1. punktu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [3], kurā jaunākie grozījumi izdarīti ar Direktīvu 96/43/EK, un jo īpaši tās 19. panta 1. punktu, tā kā Dienvidāfrikā ir apstiprināta Krimas-Kongo hemorāģiskā drudža esība; tā kā Krimas-Kongo hemorāģiskā drudža parādīšanās Dienvidāfrikā rada nopietnus draudus dzīvnieku un sabiedrības veselības aizsardzībai dalībvalstīs; tā kā tādēļ ir nepieciešams aizliegt dzīvu skrējējputnu un skrējējputnu gaļas ievešanu no Dienvidāfrikas, līdz ir noskaidroti lietas apstākļi; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis aizliedz dzīvu skrējējputnu un skrējējputnu gaļas ievešanu no Dienvidāfrikas. 2. pants Dalībvalstis groza pasākumus, ko tās piemēro attiecībā uz Dienvidāfriku, un pielāgo tās šim lēmumam. Dalībvalstis par tiem informē Komisiju. 3. pants Šo lēmumu pārskata līdz 1997. gada 15. februārim. 4. pants Šis lēmums ir adresēts dalībvalstīm. Briselē, 1996. gada 22. novembrī Komisijas vārdā — Komisijas loceklis Franz Fischler [1] OV L 268, 24.9.1991., 56. lpp. [2] OV L 162, 1.7.1996., 1. lpp. [3] OV L 373, 31.12.1990., 1. lpp. --------------------------------------------------
Oficiālais Vēstnesis L 147 , 20/06/1996 Lpp. 0001 - 0001



Padomes Lēmums (1996. gada 13. maijs) par Pagaidu nolīguma starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kazahstānas Republiku, no otras puses, par tirdzniecību un ar tirdzniecību saistītiem jautājumiem noslēgšanu, ko veic Eiropas Kopiena (96/365/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā līdz 1995. gada 23. janvārī Briselē parakstītā Partnerattiecību un sadarbības nolīguma spēkā stāšanās ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kazahstānas Republiku, no otras puses, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kazahstānas Republiku, no otras puses, kā arī Protokols un deklarācijas. Minētos dokumentus pievieno šim lēmumam. 2. pants Padomes priekšsēdētājs Eiropas Kopienas vārdā [2] sniedz paziņojumu, kas paredzēts šā nolīguma 33. pantā. Briselē, 1996. gada 13. maijā. Padomes vārdā — priekšsēdētājs S. Agnelli [1] OV C 141, 13.5.1996. [2] Pagaidu nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 069 , 19/03/1996 Lpp. 0001 - 0001



Padomes Lēmums (1995. gada 20. novembris) par Eiropas Kopienas un tās dalībvalstu, no vienas puses, un Dienvidu kopējā tirgus un tā valstu, no otras puses, dažu Starpreģionu sadarbības pamatnolīguma noteikumu pagaidu piemērošanu [1] (96/205/EK) EIROPAS SAVIENĪBAS PADOME ņemot vērā Eiropas Kopienas dibināšanas līgumu, ņemot vērā Komisijas priekšlikumu, tā kā Kopiena un Dienvidu kopējais tirgus (Mercosur) ir uzņēmies noteikt procedūras, lai operatīvi piemērotu Eiropas Kopienas un tās dalībvalstu, no vienas puses, un Dienvidu kopējā tirgus un tā pušu, no otras puses, dažus Starpreģionu sadarbības pamatnolīguma noteikumus, kas attiecas uz sadarbību tirdzniecībā starp Pusēm un uz šādas sadarbības iestāžu sistēmu; tā kā attiecīgo noteikumu pagaidu piemērošana palīdzēs veicināt jeb sekmēt ciešākas tirdzniecības attiecības starp Kopienu un Mercosur līdz to procedūru pabeigšanai, kas nepieciešamas, lai nolīgums stātos spēkā, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināta vēstuļu apmaiņa starp Kopienu un Mercosur, kas paredz Eiropas Kopienas un tās dalībvalstu, no vienas puses, un Dienvidu kopējā tirgus un tā valstu, no otras puses, dažu Starpreģionu sadarbības pamatnolīguma noteikumu pagaidu piemērošanu. Vēstuļu teksts ir pievienots šim lēmumam. 2. pants Komisija reprezentē Kopienu struktūrās, kas minētas šā nolīguma 27. un 29. pantā. 3. pants Šo lēmumu publicē Eiropas Kopienu Oficiālajā Vēstnesī. Briselē, 1995. gada 20. novembrī Padomes vārdā — priekšsēdētājs J. Solana [1] Eiropas Kopienas un tās dalībvalstu, no vienas puses, un Dienvidu kopējā tirgus un tā valstu, no otras puses, Starpreģionu sadarbības pamatnolīgums tika parakstīts, to slēdzot Madridē 1995. gada 15. līdz 31. decembrī. --------------------------------------------------
31996D0154
14.2.1996. EIROPAS KOPIENU OFICIĀLAIS VĒSTNESIS L 36/24
PADOMES LĒMUMS
(1993. gada 22. novembris)
partādanolīgumaslēgšanuvēstuļuapmaiņasceļāstarpEiropasKopienuun AustrijasRepubliku,Somijas
Republiku, Islandes Republiku, Norvēģijas Karalisti, Zviedrijas Karal isti un Šveices Konfederāciju, kas ir
saistītsargrozījumiem1987.gada20.maijaKonvencijāparprečutirdzni ecībasformalitāšuvienkāršošanu
(96/154/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā
113. pantu,
ņemot vērā Komisijas priekšlikumu,
tā kā 11. panta 2. punkts Eiropas Ekonomikas kopienas un Aus-
trijas Republikas, Somijas Republikas, Islandes Republikas,Norvēģijas Karalistes, Zviedrijas Karalistes un Šveices Konfederā-cijas Konvencijā par preču tirdzniecības formalitāšu vienkāršoša-nu (
1) pilnvaro ar minēto konvenciju izveidoto apvienoto komi-
teju sniegt ieteikumus konvencijas grozījumiem;
tā kā šī konvencija ir grozīta, lai tai varētu pievienoties jaunas
līgumslēdzējas puses;
tā kā attiecīgie grozījumi ir izklāstīti Apvienotās komitejas ietei-
kumāNr.1/93;tākāirjāapstiprinavēstuļuapmaiņasceļānoslēg-tais nolīgums, kas ir saistīts ar minēto ieteikumu,IR PIEŅĒMUSI ŠĀDU LĒMUMU.
1. pants
Ar šo Kopienas vārdā tiek apstiprināts nolīgums, ko vēstuļuapmaiņas ceļā noslēgusi Eiropas Kopiena un Austrijas Republika,Somijas Republika, Islandes Republika, Norvēģijas Karaliste,Zviedrijas Karaliste un Šveices Konfederācija un kas ir saistīts argrozījumiem 1987. gada 20. maija Konvencijā par prečutirdzniecības formalitāšu vienkāršošanu.
Nolīguma teksts ir pievienots šim lēmumam.
2. pants
AršoPadomespriekšsēdētājstiekpilnvarotsieceltpersonu,kasir
pilnvarota parakstīt nolīgumu, lai tas kļūtu saistošs Kopienai.
Briselē, 1993. gada 22. novembrī.
Padomes vārdā —
priekšsēdētājs
Ph. MAYSTADT
(1) OV Nr. L 134, 22.5.1987., 2. lpp.312 LV Eiropas Savienības Oficiālais Vēstnesis 11/23. sēj.
Oficiālais Vēstnesis L 200 , 24/08/1995 Lpp. 0035 - 0035



Komisijas Lēmums (1995. gada 26. jūlijs), ar ko groza Padomes Direktīvas 92/118/EEK II pielikuma 1. nodaļu, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas nosacītas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem – Direktīvā 90/425/EEK (Dokuments attiecas uz EEZ) (95/338/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas paredzētas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem – Direktīvā 90/425/EEK [1], kurā jaunākie grozījumi izdarīti ar Komisijas Lēmumu 95/339/EK [2], un jo īpaši tās 15. panta otro daļu, tā kā noteikto noteikumu piemērošana radījusi dažas grūtības saistībā ar tādu gaļas produktu ievešanu, kuri iegūti no mājputnu gaļas, saimniecībā audzētu medījumdzīvnieku gaļas, savvaļas dzīvnieku gaļas un trušu gaļas; tā kā minētie noteikumi tādēļ būtu jāgroza, ņemot vērā pieredzi; tā kā ar minētajiem nosacījumiem paredzēts sniegt iespēju noteikt to trešo valstu sarakstu, no kurām atļauts importēt minētos produktus; tā kā skaidrības labad jāpārstrādā Direktīvas 92/118/EEK II pielikuma 1. nodaļa; tā kā šajā regulā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Ar šo Direktīvas 92/118/EEK II pielikuma 1. nodaļas a) punktu aizstāj ar šādu: "a) vai nu tie ir no trešās valsts, kas uzskaitīta saskaņā ar i) Direktīvas 91/494/EEK 9. pantu attiecībā uz mājputnu gaļu; ii) Direktīvas 92/45/EEK 16. pantu attiecībā uz savvaļas dzīvnieku gaļu; iii) tās direktīvas I pielikuma 2. nodaļu attiecībā uz trušu gaļu un saimniecībā audzētu medījumdzīvnieku gaļu, vai nu tie ir no trešās valsts, kas uzskaitīta Lēmuma 79/542/EEK pielikuma I daļā. Tādā gadījumā tiem jābūt termiski apstrādātiem noslēgtā konteinerā, kur F° vērtība ir vienāda ar 3,00 vai lielāka par 3,00. Tomēr gaļas produktiem, kas izgatavoti no citu sugu, nevis no cūku gaļas, minēto apstrādi var aizstāt ar termisku apstrādi, kas paaugstina iekšējo temperatūru vismaz līdz 70 °C." 2. pants Šis lēmums ir adresēts dalībvalstīm. Briselē, 1995. gada 26. jūlijā Komisijas vārdā — Komisijas loceklis Franz Fischler [1] OV L 62, 15.3.1993., 49. lpp. [2] OV L 200, 24.8.1995., 36. lpp. --------------------------------------------------